Čorne morjo

Čorne morjo (bołharsce Черно море/Černo more, turkowsce Karadeniz, rumunsce Marea Neagră,rusce Чёрное море, ukrainsce Чорне море) je nutřkokrajne morjo Srjedźneho morja, z kotrymž je zwjazane přez mórske wužiny Bosporus a Dardanelle a přez Egejske morjo. Słuša k morjam Atlantiskeho oceana. W sewjerowuchodźe ležace Azowske morjo mjez Ukrainu a Ruskej płaći jako dźěl Čorneho morja.

Na zapadźe mjezuje z Bołharskej a Rumunskej, na sewjeru z Ukrainu, na sewjerozapadźe z Ruskej federaciju, na wuchodźe z Georgiskej a na juhu z Turkowskej.

Čorne morjo ma přestrjeń wot 436.400 km² a maksimalnu hłubokosć wot 2.206 metrow. Jeho najwjetše přitoki su Dunaj, Dnjepr, Dnjestr a Don (přez Azowske morjo).

 Wotkaz 


Kategorija:Morjo Atlantiskeho oceana
Kategorija:Geografija Europy
Kategorija:Geografija Turkowskeje